Ghabh an Comann os làimh seann fheansa na h-oighreachd a chàradh agus a leudachadh gus na fèidh a chumail a-mach ás na prìomh bhailtean – Inbhir Àrais, an Clachan, Osgaig agus Holman. B’e obair mhòr a bh’ ann, san robh na trì comataidhean ionaltraidh, Comisean na Coilltearachd agus iad fhèin a’ conaltradh ri chèile, ach fhuair iad taic airgid ’s air a’ cheann thall chaidh aca air stad a chur air na fèidh gu tur.